එළඹෙන නව වර්ෂය සඳහා පාසල් පෙළපොත් බෙදා දීමේ දිනය හෙට (6 වැනිදා) ලෙස ප්‍රකාශයට පත් කර තිබේ.පාසල් පෙළ පොත් බෙදා දීමේදී අනුගමනය කළ යුතු ක්‍රියා පිළිවෙත දන්වා අධ්‍යාපන අමාත්‍යාංශයේ ලේකම් එච්. එම්. ගුණසේකර මහතා උපදෙස් මාලාවක් සියලුම විදුහල්පතිවරුන්ට යවා තිබේ.ඒ අනුව පෙළ පොත් බෙදා දීමේ උත්සවයක් සංවිධානය කර පෙළ පොත් ලබාදීම සංකේතවත් කිරීම, මනා සැලකිල්ලෙන් යුතුව පොත් පරිහරණය කළ සිසුන්ට සහතික ප්‍රදානය කිරීම, පෙළ පොත් හොඳින් පරිහරණය කිරීම පිළිබඳ උපදෙස් ලබාදීම, සහතික ලබන සිසුන් සඳහා හැකියාවක් ඇත්නම් පාසල මගින්ම සුළු ත්‍යාගයක් පිරිනැමීම වැනි කාර්යයන් සිදු කරන ලෙස විදුහල්පතිවරුන්ට උපදෙස් දී තිබේ.